<classify> KATIBU Mkuu wa Wizara ya Maliasili na Utalii aliyestaafu, Gaudence Milanzi jana amekabidhi ofi si kwa Katibu mpya, Profesa Adolf Mkenda huku akisema tukio la kutunguliwa helikopta ya doria katika pori la akiba la Maswa mkoani Simiyu, bado analikumbuka hadi leo.Akizungumza na waandishi wahabari wakati wa makabidhiano hayo, alisema tukio hilo bado liko kwenye kumbukumbu zake na mafanikio ya kuwakamata wahalifu hao kulitokana na ushirikiano mkubwa na wafanyakazi wa wizara hiyo. Ni tukio ambalo limetokea nikiwa na takribani wiki mbili ofisini, lilibeba vichwa vya habari ndani na nje ya nchi, kwa hakika ni tukio ambalo mpaka sasa bado liko katika kumbukumbu zangu.Niliahidi umma kuwa tutawakamata wahusika na hili lilifanikiwa kwa ushirikiano na wafanyakazi, alisema. Profesa Mkenda alisema kuteuliwa kwake katika ofisi hiyo haimaanishi kuwa amekuja na mwarobaini wa kukabiliana na changamoto za wizara hiyo, bali alitaka ushirikiano kwa wafanyakazi wote ili kupiga hatua.Sijaja na mwarobaini hapa, ila kwa kushirikiana tutaweza endeleza yale mazuri ambayo yameanza na Milanzi, kwani tukitembea pamoja tutafika mbali,alisema. Profesa Mkenda alisema kwa sasa hana ajenda yake mfukoni bali atatekeleza mipango na mikakati iliyowekwa na wizara na vipaumbele vya nchi katika masuala ya maliasili na utalii.  <topic>: kitaifa 